**Lisa 3 Lepingu eelnõu**

**TÖÖVÕTULEPING nr …..**

 */kuupäev on digiallkirjas/*

**Kohtla-Järve Linnavalitsus,** registrikood 75001017 (edaspidi “tellija”), mida esindab linnapea Toomas Nael ühelt poolt, kes tegutseb kohaliku omavalitsuse korralduse seaduse alusel,

**ja**

**………………, registrikood …., asukohaga…………, edaspidi nimetatud “töövõtja”, esindaja juhatuse liige …….isikus teiselt poolt, koos nimetatud “lepingupooled” või “pooled”, sõlmisid käesoleva lepingu alljärgnevas:**

1. **Lepingu dokumendid**

1.1. Lepingu dokumendid koosnevad käesolevast lepingust ja koos lepinguga allkirjastatud lisadest ning lepingu lisadest, milles lepitakse vajadusel kokku peale käesoleva lepingu allakirjutamist.

1.2. Käesolevale lepingule on lisatud lepingu sõlmimisel järgmised lisad:

1.2.1. Töövõtja . 2022. a hinnapakkumus nr

**2. Lepingu objekt**

2.1. Käesoleva lepingu objektiks on töö „**Kohtla-Järve linna Järve linnaosa Järveküla tee lõik 15 kinnistu (katastritunnus** **32213:002:0020) ja Järveküla tee 79a (katastritunnus 32213:002:0060) kinnistu hoonestamata osa ning ümbritseva ala planeerimiseks ning liiklusskeemi ümberkorraldamiseks detailplaneeringu koostamine*“*** (edaspidi „detailplaneering“)vastavalt tehnilisele kirjeldusele, edaspidi nimetatud „töö“.

1. **Üldsätted**

3.1. Pooled teadvustavad seda, et detailplaneering on avaliku menetlusega protsess, mille korraldajaks on kohalik omavalitsus, ja selle kaudu soovitud lahenduseni jõudmine ei pruugi sõltuda ainult poolte jõupingutustest.

3.2. Pooled on oma majandustegevuses täielikult iseseisvad. Kumbki lepingu osapooltest ei vastuta teise poole poolt lepingu objektiga seoses kolmandate isikute ees võetud kohustuste täitmise eest.

3.3. Poolte õiguste ja kohustuste aluseks on leping, selle lisad ning Eesti Vabariigi kehtiv seadusandlus.

3.4. Juhul kui käesolevas lepingus ja/või selle lisades on vasturääkivusi kehtiva Eesti Vabariigi seadusandlusega, siis juhinduvad pooled kehtivast seadusandlusest kui ülemast õigusaktist.

3.5. Lepingu sõlmimisega kaotavad kõik varasemad poolte vahelised käesoleva lepingu objektiga seotud lepingud ja muud kokkulepped oma kehtivuse vastavalt VÕS paragrahvile 31.

3.6. Kui tööde käigus ilmneb tööjätkamise paratamatu ebaotstarbekus, lepivad pooled täiendavalt kokku tööde edasise jätkamise, uue suuna või töö katkestamise suhtes. Töö katkestamisel koostavad pooled kahepoolse akti juba tehtud tööde kohta ning töövõtja poolt tehtud kulutuste kohta ning tellija tasub vastavalt sellele kalkulatsioonile.

3.7. Kui Töö käigus ilmnevad lisatööd, mida ei ole nimetatud Kohtla-Järve Linnavalitsuse ….2022 korraldusega nr …. kinnitatud lähteseisukohtades, või kui ilmneb töömahu oluline suurenemine, mille põhjustajaks on kohalik omavalitsus, ei kuulu antud töö üldmaksumuse sisse. Lisatöödes ja täiendavas töömahus lepivad pooled omavahel kokku enne tööde teostamisele asumist.

**4. Töövõtja kohustused**

4.1. Töövõtja alustab tööd koheselt pärast lepingu sõlmimist.

4.2. Anda tellijale tööde käigust aru tema esimesel nõudmisel.

4.3. Võimaldada tellijal igal ajal teostada kontrolli tehtavate tööde mahu ja kvaliteedi vastavuse üle pakkumises toodule.

4.4. Põhjendatud pretensioonide korral tellija poolt koostavad pooled kahepoolse akti tegemata jäänud tööde või vaegtööde kohta, mille alusel töövõtja on kohustatud oma kulul puudused kõrvaldama.

4.5. Töövõtja peab esitama valmis töö tellijale, komplekteerituna ühes (1) eksemplaris paberkandjal ja digitaalselt (seletuskiri .pdf ja .doc formaadis, joonised .pdf ja .dgn või .dwg formaadis).

**5. Töövõtja õigused**

5.1. Lepingu ühe osapoole poolt võetud kohustuste täitmatajätmisel nihkuvad vastavalt teise osapoole poolt võetud kohustuste tähtajad.

5.2. Katkestada lepingu täitmine, kui arvete tasumisega on viivitatud üle 15-ne kalendripäeva.

5.3. Katkestada või lõpetada lepingu täitmine, kui töö tegemine on vastuolus kehtiva seadusandluse, normatiivdokumentide või kutse-eetikaga.

5.4. Esitada kirjalikult motiveeritud vastuväide, kui tellija keeldub tööd vastu võtmast.

5.5. Töövõtja ei vastuta projekti teise osapoole töö kvaliteedi ja tähtaegadest kinnipidamise eest. Teise osapoole poolt võetud kohustuste tähtajalisel täitmatajätmisel nihkuvad vastavalt ka töövõtja poolt võetud kohustuste tähtajad.

**6. Tellija kohustused ja õigused**

6.1. Finantseerida õigeaegselt töövõtjat käesolevas lepingus kokkulepitud mahus ja korras.

6.2. Andma  töövõtjale  tasuta  üle  töö  koostamiseks  vajaliku  tellija  käsutuses  oleva informatsiooni ja materjalid.

6.3. Motiveeritud äraütlemisel tellija poolt koostavad pooled kahepoolse akti teostatud tööde kohta, mis kuuluvad tellija poolt töövõtjale tasustamisele.

**7. Lepingu tähtajad ja finantseerimine**

7.1. Tähtajad:

7.1.1. Geodeetilise alusplaani koostamise tellimine 5 tööpäeva jooksul alates lepingu allkirjastamisest;

7.1.2. Geodeetilise alusplaani koostamine 6 nädala jooksul peale tellimuse esitamist;

7.1.3. Planeeringu eskiislahenduse koostamine ja kohalikule omavalitsusele ülevaatamiseks esitamine 6 nädala jooksul alates kooskõlastatud geodeetilise alusplaani kättesaamisest;

7.1.4. Planeeringu põhilahenduse koostamine ja kohalikule omavalitsusele ülevaatamiseks ning kooskõlastamiseks esitamine 8 nädala jooksul peale eskiislahenduse avaliku arutelu tulemuste protokolli esitamisest kohaliku omavalituse poolt.

7.2. Käesoleva lepingu hind detailplaneeringu koostamiseks on …00 (…. tuhat) eurot. Geodeetilise alusplaani koostamise maksumus on .00 (…. tuhat) eurot. Hinnad on toodud ilma käibemaksuta. Lepingu üldhind on …00 (…. tuhat) eurot. Arvete esitamisel liidetakse hinnale Eesti Vabariigis kehtiv käibemaks juhul, kui lepingu kehtivuse ajal registreeritakse Töövõtja käibemaksukohustuslaseks.

Tööde eest tasumine toimub etapiviisiliselt:

* **I 30% detailplaneeringu kogumaksumusest –…..eurot (käibemaksuta) 10 tööpäeva jooksul peale lepingu sõlmimist ettemaksuna esitatava arve alusel;**
* **II 30% detailplaneeringu kogumaksumusest –……eurot (käibemaksuta) 10 tööpäeva jooksul peale töö eskiislahenduse omavalitsuse poolt heaks kiitmist;**
* **III 30% detailplaneeringu kogumaksumusest …….eurot (käibemaksuta) 10 tööpäeva jooksul peale töö kooskõlastamist ja esitamist omavalitsusele vastuvõtmiseks ja avalikule väljapanekule suunamiseks; -**
* **IV 10% detailplaneeringu kogumaksumusest –  ….eurot (käibemaksuta) 10 tööpäeva jooksul peale detailplaneeringu kehtestamist;**
* **Geodeetilise alusplaani eest tasumine summas ……eurot (käibemaksuta) toimub peale töö valmimist ja akteerimist.**

Tööde eest arve esitamise eelduseks on poolte poolt allkirjastatud akt (va ettemaksuarve summas …..eurot, millise raames tehtud töö akteeritakse hiljem).

7.3. Lisatööd, mida tehakse tellija kirjalikul nõudmisel, tasub tellija. Lisatööde eest tasumine toimub jooksvalt, vastavalt esitatavatele arvetele.

7.4. Käesoleva lepinguga määratud maksetähtaegade rikkumise korral on töövõtjal õigus nõuda tellijalt viivitusintressi vastavalt VÕS paragrahvile 94 lg 1.

7.5. Kui tööd ei kehtestata töövõtjast mitteolenevatel põhjustel 3 kuu jooksul peale kehtestamiseks esitamist, on töövõtjal õigus esitada IV osamakse arve või osa arvest ja tellija kohustub selle tasuma, vaatamata asjaolule, et töö on kehtestamata.

**8. Töö üleandmine ja vastuvõtmine**

8.1. Tööde üleandmisel töövõtja poolt tellijale koostatakse töö üleandmise-vastuvõtmise vaheaktid ja peale töö lõplikku valmimist üleandmise-vastuvõtmise akt.

8.2. Töö üleandmise-vastuvõtmise vaheaktidele ja aktile kirjutavad alla töövõtja ja tellija esindaja(d). Akti allkirjastajateks võivad olla ka lepingu p. 10 toodud kontaktisikud. Allkirjastatud üleandmise-vastuvõtmise vaheaktid ja akt on arvete esitamise aluseks tellijale.

8.3. Juhul kui töö üleandmisel-vastuvõtmisel ilmneb töö mittevastavus lepingule või töö kohta sätestatud nõuetele, fikseeritakse mittevastus üleandmise-vastuvõtmise aktis või vaheaktides. Töövõtja on sellisel juhul kohustatud mittevastavuse mõistliku aja jooksul oma kuludega likvideerima.

8.4. Töö üleandmise-vastuvõtmise vaheaktide ja akti koostajaks on töövõtja.

**9. Poolte vastutus ja esindus**

9.1. Lepinguga enesele võetud kohustuse täitmata jätmise eest või mittenõuetekohase täitmise eest vastutavad pooled lepinguga ja Eesti Vabariigis kehtivate seadustega kehtestatud ulatuses ja korras.

9.2. Töövõtjat ja tellijat esindavad lepingust tulenevate ja sellega seotud õigustes ja kohustustes järgmised isikud:

9.2.1 Tellija: Toomas Nael, linnavalitsus@kjlv.ee, tel: +372 337 8500

9.2.2 Töövõtja:………, .ee, mob: +372 …….

**10. Kontaktisikud ja sidekanalid**

10.1.Tellija: Rita Burenkova, rita.burenkova@kjlv.ee, tel: +372 337 8508; mob: +372 518 2791

10.2.Töövõtja:…………, es.ee; mob: +372.

**11. Lepingu lõppemine ja lõpetamine**

11.1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.

11.2. Mõlemal poolel on õigus leping ennetähtaegselt lõpetada, kui teine pool osutub maksejõuetuks või teise poole suhtes kuulutatakse välja pankrot.

11.3. Lepingutingimuste rikkumisega tekitatud kahjude hüvitamine toimub Eesti Vabariigi seadusandluses ettenähtud korras.

**12. Lepingu muutmine ja täiendamine, vaidluste lahendamine**

12.1. Käesolevat lepingut võib täiendada ja muuta vaid kirjalikus vormis, mõlema poole kokkuleppel – kusjuures vastav lepingu muutmise kokkulepe on käesoleva lepingu lahutamatu lisa. Kirjaliku vormi järgimata jätmisel on lepingu muudatus tühine.

12.2. Lepingu täitmise, muutmise, täiendamise ja lõpetamisega seotud lahkarvamused lepingu poolte vahel lahendatakse läbirääkimiste teel.

12.3. Juhul kui pooltevahelist lahkarvamust ei suudeta lahendada läbirääkimiste teel, lahendatakse pooltevaheline vaidlus Viru Maakohtus.

**13. Lepingu rikkumise vabandatavus**

13.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida pooled ei saanud mõjutada, ei võinud ega pidanud ette nägema ega ära hoidma. Nimetatud asjaolude olemasolu peab olema tõendatav ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

13.2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise, samas saates välja teate tähitud kirjaga.

**14. Lõppsätted**

14.1. Lepingu sisu ja sellest tulenevate vaidluste sisu ja menetluse suhtes kohaldatakse Eesti õigust.

14.2. Leping jõustub hetkest, mil see on allkirjastatud mõlema lepingupoole poolt, ning kehtib lepingus ning selle lisades kirjeldatud kohustuste täitmiseni lepingupoolte poolt või lepingu lõpetamiseni lepingu sätteid arvestades seaduses ettenähtud korras.

14.3. Pooltel on õigus loovutada käesolevast lepingust tulenevaid õigusi ja kohustusi kolmandatele isikutele ainult teise poole kirjalikul teavitusel.

14.4. Käesolev leping on konfidentsiaalne, pooltel ei ole õigust avaldada käesoleva lepingu ja selle lisadokumentide tingimusi kolmandatele isikutele ilma teise poole kirjaliku nõusolekuta v.a. Eesti Vabariigi seadusandluses ettenähtud juhtudel. Juhul, kui tekib vajadus esitada käesolev leping kolmandale isikule käesolevast lepingust tulenevate ülesannete täitmiseks, lepivad pooled selles kokku kirjalikult. Juhul kui üks pooltest on avaldanud kolmandale isikule või isikutele ilma teise kirjaliku nõusolekuta konfidentsiaalset informatsiooni, milline sai talle teatavaks käesoleva lepingu täitmise käigus ning on sellise avaldamisega tekitanud teisele poolele majanduslikku kahju vastutab ta nimetatud kahju tekitamise eest ja on kohustatud heastama nimetatud kahju faktilises ulatuses.

14.5. Käesolev leping on koostatud eesti keeles ja allkirjastatud digitaalselt.

**15. Poolte rekvisiidid:**

TELLIJA TÖÖVÕTJA

Kohla-Järve Linnavalitsus ……………OÜ

Reg nr 75001017 Reg kood …….

Keskallee 19, 30395 Kohtla-Järve ………..….

E-post: linnavalitsus@kjlv.ee E-post:

Tel: 33 78 500  Tel: +372

*/Allkirjastatud digitaalselt/ /Allkirjastatud digitaalselt/*

Toomas Nael

Linnapea juhatuse liige